На основу члана 8. Закона о министарским владиним и другим именовањима РС (Службени гласник РС бр. 25/03), Одлуке Скупштине општине Хан Пијесак о утврђивању критеријума за избор и именовање чланова Управног одбора ЈУ Ветеринарска амбуланта Хан Пијесак и Одлуке о расписивању Јавног конкурса, Скупштина општине Хан Пијесак, расписује

**ПОНОВНИ ЈАВНИ КОНКУРС**

**за избор и именовање**

Расписује се Јави конкурс за избор и именовање **3 (три) члана Управног одбора ЈУ Ветеринарска амбуланта Хан Пијесак.**

**Мандат:** Чланови Управног одбора именују се на период од 4 (четири) године.

**Опис послова:** Управни одбор утврђује пословну политику Ветеринарске амбуланте, доноси статут на који сагласност даје оснивач, разматра и усваја извјештај о пословању и годишњи обрачун, доноси програм рада и финансијски план, доноси одлуку о узимању кредита за текуће пословање, одлучује о кориштењу средстава у складу са важећим прописима и интересу Ветеринарске амбуланте, доноси план набавке опреме и одлучује о продаји и отпису основних средстава, доноси план стручног усавршавања радника, доноси пословник о свом раду, доноси акт о организацији и систематизацији, као и друге опште акте у складу са законом, одлучује о отпису ненаплативих и застарјелих потраживања, именује своје сталне и повремене комисије и друга тијела, одлучује о изградњи и адаптацији објеката и другим инвестицијама уз сагласност оснивача, разматра извјештаје о извршеном надзору над стручним радом и законитошћу рада, одлучује у другом степену на све првостепене одлуке директора, те врши и друге послове у оквиру своје надлежности у складу са законом и другим важећим прописима.

**Општи услови:**

1. да су држављани Републике Српске, односно БиХ,

2. да су старији од 18 година,

3. да нису отпуштени из државне службе на основу дисциплинске мјере на било којем нивоу власти у БиХ или ентитета у периоду од 3 године прије дана објављивања упражњене позиције,

4. да се на њих не односи члан IX 1. Устава БиХ,

**Посебни услови:**

1. Најмање средња стручна спрема,

2. Познавање дјелатности коју установа обавља,

3. Доказану способност у обављању истих или сличних функција у претходном периоду,

4. Познавање садржаја и начина рада управног одбора,

5. Да не постоји сукоб интереса у вршењу функције у смислу Закона.

**Потребна документација и процедура**: Уз пријаву на конкурс кандидати су дужни приложити ( у оргиналу или овјереној копији): увјерење о држављанству, родни лист, својеручно потписану и овјерену изјаву- за испуњавање општих услова из тачака 3. и 4., те тачака 2., 3., 4. и 5. посебних услова, диплому о завршеној стручној спреми.

Лични подаци о подносиоцима пријава су тајни и могу се прикупљати и обрађивати само у складу са Законом о заштити личних података. Документа приложена уз пријаву на конкурс неће се враћати кандидатима.

Пријаве са доказима о испуњавању општих и посебиних услова се могу доставити лично или поштом на адресу: Скупштина општине Хан Пијесак, Комисија за избор и именовање члана Управног одбора ЈУ Ветеринарска амбуланта Хан Пијесак. Рок за подношење пријаве је 15 дана од дана објављивања конкурса у „Службеном гласнику Републике Српске“ и дневном листу „Глас Српске“.

Ако конкурс не буде објављен истовремено рок ће се рачунати од дана последњег објављивања. Неблаговремене и непотпуне пријаве неће се узети у разматрање.

Са кандидатима који испуњавају услове конкурнса Комисија ће обавити интервју, о чему ће кандидати бити благовремено обавијештени.

Број: 01-111-9/22

Дана: 12.09.2022. године

ПРЕДСЈЕДНИК СКУПШТИНЕ ОПШТИНЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Кристина Стојановић, дипл. ек)